दिल्ली विश्वविद्यालय में छात्र संघ चुनाव में अभाविप के सदस्यों की जीत पर संगठन में खुशी का माहौल, विद्यालय के प्रत्येक छात्र का किया धन्यवाद। इस बारे में अखिल भारतीय विद्यार्थी परिषद के महेंद्रगढ़ जिला प्रमुख सचिन महायच ने कहा कि दिल्ली विश्वविद्यालय में हाल ही में छात्र संघ चुनाव संपन्न हुए हैं, जिनका परिणाम देर शाम घोषित किया गया। चुनाव में अध्यक्ष पद पर अभाविप के अंकित बसोया, उपाध्यक्ष शक्ति सिंह व सह सचिव पद पर ज्योति चौधरी ने रिकॉर्ड मतों से जीत दर्ज कर यह साबित कर दिया है की अभाविप आज भी युवाओं के दिल में बसता है। दिल्ली विश्वविद्यालय में पढऩे वाले देशभर के युवाओं ने अभाविप को विजय बनाकर एनएसयूआई व अन्य छात्र संगठनों को मुंह तोड़ जवाब दिया है। वंशवाद, परिवारवाद की राजनीति का पटाक्षेप करते हुए राष्ट्रवाद का नारा लेकर चलने वाले छात्र संगठन को वोट किया है। इसके लिए दिल्ली विश्वविद्यालय में पढऩे वाले प्रत्येक छात्र का हम धन्यवाद करते हैं।